**Съобщение на Изпълнителна агенция по околна среда**

На основание чл. 122 „а“, ал. 5 от Закона за опазване на околната среда (ЗООС) е открит обществен достъп до заявлението за издаване на комплексно разрешително на **„ВЕЛДИ - 1” ООД, гр. Пловдив, площадка с. Трилистник, област Пловдив,** за експлоатация на **„Инсталация за интензивно отглеждане на кокошки носачки“,** изпълняваща дейност, съгласно т. 6.6 „а“ от Приложение № 4 към ЗООС - „Интензивно отглеждане на птици: с над 40 000 места“.

Документацията е на разположение на интересуващите се всеки работен ден в периода **от 12.08.2016г. до 12.09.2016г.** в:

1. Сградата на Община Марица, 4003 гр. Пловдив, бул. „Марица“ № 57А, от 08:00 до 12:00 и от 12:30 до 16:30 часа;
2. Публичния информационен център в Изпълнителната агенция по околна среда (ИАОС), гр. София, бул. “Цар Борис ІІІ” № 136, 13 етаж от 09:00 до 12:00 и от 13:00 до 17:30 часа.

За контакти, подаване на забележки, разяснения и възражения:

Величка Влахова – и.д. нач. на отдел „ПГАПЗ”, ИАОС, тел.: 02/940-64-71;

Мария Тошева – главен експерт ЕОС в Община Марица, тел. 032/907854.